Sri Lanka / Oppositiopuolueiden ja niiden jäsenten asema, Tamil National Alliance (TNA)

Sri Lanka / Status of opposition parties and their members, Tamil National Alliance (TNA)

**Kysymykset**

1. Minkälainen asema oppositiopoliitikoilla ja oppositiopuolueiden jäsenillä on Sri Lankassa? Onko heihin kohdistettu oikeudenloukkauksia viime vuosina?  
  
2. Mitä oppositiopuolueita Sri Lankassa on? Minkälainen edustus niillä oli Sri Lankan parlamentissa vuoden 2022 lopussa?  
  
3. Mikä on The Tamil National Alliance (TNA) -puoluekoalitio? Mitä muita valtiollisella tasolla toimivia ja laillisia tamilipuolueita Sri Lankassa on? Onko niiden edustajiin tai jäseniin kohdistettu viime vuosina oikeudenloukkauksia?

***Questions***

1. How is the status of opposition party members and politicians in Sri Lanka? Have they been targeted with human rights violations during recent years?  
2. What opposition parties are there in Sri Lanka? What kind of representation does opposition parties have in the Parliament of Sri Lanka at the end of 2022?  
3. What is The Tamil National Alliance (TNA) political alliance? What other legal Tamil political parties are represented in the Parliament of Sri Lanka? Have they been targeted with human rights violations during recent years?

Sri Lankan poliittiselle ympäristölle on ominaista maassa toimivien eri poliittisten puolueiden samankaltaiset nimet ja lyhenteet. Tässä kyselyvastauksessa on pyritty epäselvyyksien välttämiseksi käyttämään pääsääntöisesti puolueiden ja puoluekoalitioiden englanninkielisiä nimiä ja lyhenteitä. Tiettyjen suurimpien puolueiden (esim. SLPP, SJB) kohdalla on käytetty niiden singaleesin- tai tamilinkielisistä nimistä johdettuja lyhenteitä, joiden käyttö on vakiintunutta myös englanninkielisessä lähdeaineistossa.

## Minkälainen asema oppositiopoliitikoilla ja oppositiopuolueiden jäsenillä on Sri Lankassa? Onko heihin kohdistettu oikeudenloukkauksia?

Yksi Sri Lankan politiikan ominaispiirteistä on alati vaihtuvat puoluekoalitiot, ja myös vuonna 2020 valitussa parlamentissa eri puolueiden edustajat osallistuivat vaaleihin osana laajempia puoluekoalitioita. Myös eri puolueiden jakautuminen sisäisten ristiriitojen seurauksena ja niiden osien irtautuminen uusiksi puolueiksi on ollut yleistä Sri Lankassa.[[1]](#footnote-1)

Maan vuonna 2009 päättyneen sisällissodan perintö sekä siihen liittyvät poliittiset, taloudelliset, sosiaaliset ja kulttuuriset jännitteet näkyvät edelleen olennaisina tekijöinä maan politiikassa, jota leimaa voimakas polarisoituminen etnisten jakolinjojen perusteella.[[2]](#footnote-2)

Bertelsmann Stiftung -säätion Sri Lankan demokratiakehitystä aikavälillä 1.1.2019–31.1.2021 tarkastelevan BTI-indeksin (Bertelsmann Stiftung’s Transformation Index) raportin mukaan Sri Lankan oppositiopuolueet ovat heikkoja, huonosti organisoituja ja tehottomia, ja oppositiopuolueiden jäseniä on toistuvasti loikannut hallituskoalitioiden tukijoiksi. Raportin mukaan monet pienemmät oppositiopuolueet, erityisesti TNA (Tamil National Alliance) -koalitio sekä People's Liberation Front -puolue (Janatha Vimukthi Peramuna, JVP) ovat johdonmukaisesti ajaneet maahan demokraattista kehitystä, mutta näiltä ryhmiltä on puuttunut kansan laajempi tuki.[[3]](#footnote-3) Poliittisen opposition jakautuneisuus kävi ilmi myös kevään 2022 poliittisessa kriisissä, jossa oppositio oli kykenemätön yhdistymään vaikka keväällä 2022 Rajapaksojen SLPP (Sri Lanka Podujana Peramuna) -puolueen johtama SLPFA (Sri Lanka People’s Freedom Alliance) -koalitio menetti enemmistön maan parlamentissa, kun yli 40 parlamentin jäsentä jätti SLPFA:n.[[4]](#footnote-4)

The Diplomat -lehden artikkelin mukaan pääoppositiopuolueet SJB, TNA, JVP sekä hallituksesta eronneet, sitoutumattomina toimineet poliitikot äänestivät heinäkuussa 2022 järjestetyssä parlamentin äänestyksessä uudeksi presidentiksi Wickremesinghen sijaan SLPP-puolueesta loikannutta Dullas Alahapperumaa.[[5]](#footnote-5) SLPP-puolueen tukema Ranil Wickremesinghe kuitenkin voitti parlamentin äänestyksen äänin 134-82.[[6]](#footnote-6) Jotkut oppositiopoliitikot syyttivät Wickremesingheä äänestäjien lahjonnasta.[[7]](#footnote-7) Wickremesinghe kuuluu UNP (United National Party) -puolueeseen, jolla on vain yksi paikka maan parlamentissa, joten hän on pitkälti riippuvainen suurimman puolueen SLPP:n tuesta, etenkin kun oppositiopuolueet ovat toistuvasti torjuneet hänen ehdotuksensa uudesta kaikkien puolueiden hallituksesta.[[8]](#footnote-8)

Demokratian ja kansalaisvapauksien tilaa kansainvälisesti tarkastelevan Freedom House -järjestön vuoden 2021 tapahtumia käsittelevän Freedom In The World -raportin mukaan Sri Lankassa poliittiset oppositiopuolueet voivat yleisesti ottaen ottaa vapaasti osaa rauhanomaisiin poliittisiin toimintoihin ja saavuttaa poliittista valtaa vaaleissa menestymisen kautta. Freedom Housen mukaan oppositiopoliitikot ja oppositiopuolueiden tukijat kohtaavat kuitenkin toisinaan häirintää ja väkivaltaa.[[9]](#footnote-9) Australian ulkoministeriön (DFAT) joulukuussa 2021 julkaistussa Sri Lanka -raportissa esitetyn arvion mukaan poliittiset puolueet voivat yleisesti ottaen toimia vapaasti ja kilpailla vaaleissa Sri Lankassa. Sri Lankassa on monimuotoinen poliittinen kenttä, missä on yli 70 rekisteröitynyttä sekä erilaisia etnisiä, uskonnollisia ja ideologisia intressejä edustaa puoluetta. Eri etnisyyksien edustajien määrä maan parlamentissa vastaa likimain koko väestön etnistä jakaumaa.[[10]](#footnote-10) USDOS:n mukaan poliittisten puolueiden osallistumista maan demokraattisiin vaaleihin ei rajoiteta, paitsi tapauksissa missä ryhmää syytetään terroristisista kytköksistä.[[11]](#footnote-11)

Oppositiopuolueet ovat syyttäneet Rajapaksojen hallitusta useista poliittisesti motivoituneista pidätyksistä.[[12]](#footnote-12) Sveitsin maahanmuuttoviranomaisten (Staatssekretariats für Migration, SEM) 29.7.2021 julkaistun Sri Lanka -maatietoraporttiin koottujen tietojen mukaan useita oppositiopoliitikkoja vastaan oli nostettu syytteitä, ja joitakin oli vangittu vuoden 2019 jälkeen. Raportin mukaan sen laatimisen hetkellä ei löytynyt tietoa johonkin tiettyyn oppositiopuolueeseen kohdistuvista systemaattisista toimista, vaan kohteina oli ollut eri oppositiopuolueiden jäseniä, joiden etniset taustat olivat vaihdelleet. Esimerkiksi TNA-koalition poliitikkoihin oli raportin mukaan kohdistunut tällaisia toimia, mutta myös muiden oppositiopuolueiden poliitikkoihin. Raportin mukaan joillakin poliittisilla toiminnoilla, kuten mielenosoitusten järjestämisellä tai avoimella kritiikillä hallitusta tai presidenttiä kohtaan on voinut olla oikeudellisia seuraamuksia.[[13]](#footnote-13)

Kanadan maahanmuuttoviranomaisten (IRB) 18.3.2022 haastatteleman Etelä-Aasian alueen politiikkaa tutkineen amerikkalaisen yliopiston professorin mukaan ei ole todennäköistä, että yksistään tiettyyn poliittiseen puolueeseen kuuluminen aiheuttaisi häirintää, ja lähteen mukaan oppositiopuolueet ovat voineet yleisesti ottaen kritisoida hallitusta vapaasti parlamentissa ja mediassa. Sama lähde kuitenkin mainitsee, että esimerkiksi kytkökset LTTE-myönteisiin poliittisiin ryhmiin voivat johtaa ongelmiin.[[14]](#footnote-14) Toisen haastatellun asiantuntijan mukaan oppositiolla ei ole muodollisia rajoituksia puheelle tai kritiikille, mutta hallitus voi käytännössä tehdä vastustajiensa ”elämän vaikeaksi” oikeudellisten prosessien sekä poliisin toteuttaman häirinnän kautta. Lähteen mukaan parlamentissa hallitusta kritisoineisiin poliitikkoihin voi kohdistua poliisikuulusteluja, ja heidät voidaan pidättää terrorismilainsäädännön (PTA) nojalla.[[15]](#footnote-15) IRB:n haastatteleman srilankalaisen kansalaisjärjestön Law & Society Trust (LST) johtajan mukaan useita oppositiopuolueiden jäseniä oli pidätetty ja vangittu Sri Lankassa viime vuosina Rajapaksojen hallituksen aikana.[[16]](#footnote-16)

Eri lähteiden perusteella pidätyksiä on tehty viime vuosina ainakin tapauksissa, missä oppositiopoliitikot ovat kritisoineet hallitusta arkaluontoisista aiheista, kuten esittäneet korruptiosyytöksiä, nostaneet esille sisällissodan aikaisia katoamisia tai osallistuneet tamiliryhmien sisällissodan muistotilaisuuksiin.[[17]](#footnote-17)

Sri Lankan politiikkaan liittyy yhtenä elementtinä myös poliittinen väkivalta ja vastapuolen häirintä, mitä voi esiintyä muun muassa poliittisten kiistojen ja kriisien yhteydessä. Eri lähteet ovat raportoineet viime vuosina väkivaltaisia hyökkäyksiä ja kahakoita kilpailevien poliitikkojen sekä eri ryhmien tukijoiden välillä.[[18]](#footnote-18)

Keväällä 2022 protestiliikkeen kasvaessa maan poliittinen oppositio vaati aktiivisesti Rajapaksojen eroa.[[19]](#footnote-19) Monet oppositiopoliitikot ovat myös osoittaneet tukensa kansanliikkeelle ja laajoille mielenosoituksille.[[20]](#footnote-20) Osa oppositioryhmien poliitikoista on itse profiloitunut mielenosoituksissa tai niiden järjestämisessä.[[21]](#footnote-21) OHCHR:n elokuussa 2022 julkaistun raportin mukaan poliisi oli tehnyt ratsioita oppositiopuolueiden toimistoihin.[[22]](#footnote-22) EconomyNext uutisoi kesäkuussa että hallituksen vastaisiin protesteihin osallistuneita oppositiopoliitikkoja oli pidätetty.[[23]](#footnote-23)

Wickremesinghen hallituksen kovat otteet ja PTA-lain perusteella tehtyjen pidätysten käyttö mielenosoitusten tukahduttamiseksi on kerännyt laajaa kritiikkiä ja myös johtanut syksyllä 2022 uusiin protesteihin maassa.[[24]](#footnote-24) Syksyllä 2022 poliittinen oppositio on kritisoinut laajasti Wickremesinghen hallituksen kovia otteita rauhanomaisia mielenosoittajia vastaan ja sen mukaan Wickremesinghen hallitus toimii ilman kansan tukea.[[25]](#footnote-25) 2.11.2022 eri oppositiopuolueet kutsuivat yhdessä ammattiyhdistysten ja muiden ryhmien kanssa koolle Wikcremesinghen hallitusta ja sen toteuttamia mielivaltaisia pidätyksiä vastustavan mielenosoituksen Colombossa. The Diplomat -lehden mukaan mielenosoitus päättyi rauhanomaisesti, ja sen osallistujamäärä jäi huomattavasti vaatimattomammaksi kuin kevään 2022 massamielenosoituksissa.[[26]](#footnote-26)

Vuoden 2022 hallituksenvastaisia mielenosoituksia ja mielenosoituksissa profiloituneisiin henkilöihin kohdistuneita oikeudenloukkauksia on käsitelty laajemmin Maatietopalvelun 8.12.2022 julkaistussa kyselyvastauksessa ” Sri Lanka / Poliittinen, taloudellinen ja humanitaarinen tilanne, vuoden 2022 mielenosoitukset, mielenosoittajiin kohdistuva viranomaismielenkiinto”.[[27]](#footnote-27) Kansainvälisten ihmisoikeusjärjestöjen mukaan viranomaiset ovat sittemmin vapauttaneet suuren osan protestien yhteydessä mielivaltaisesti pidätetyistä henkilöistä takuita vastaan.[[28]](#footnote-28)

## Mitä oppositiopuolueita Sri Lankassa on? Minkälainen edustus niillä oli Sri Lankan parlamentissa vuoden 2022 lopussa?

Sri Lankan vuonna 2020 järjestetyissä parlamenttivaaleissa Rajapaksojen SLPP (Sri Lanka Podujana Peramuna) -puolueen johtama SLPFA (Sri Lanka People’s Freedom Alliance) -koalitio voitti äänivyöryllä 145 edustajanpaikkaa maan 225-paikkaisesta parlamentista. Suurin oppositiokoalitio SJB (Samagi Jana Balawegaya) sai vaaleissa 54 edustajanpaikkaa, ja tätä seurasi TNA (Tamil National Alliance) -koalitio 10 paikalla. National People’s Power (NPP, Jathika Jana Balawegaya) -oppositiopuoluekoalitio sai 3 paikkaa.[[29]](#footnote-29)

Yksittäisiä edustajanpaikkoja parlamentissa saivat lisäksi seuraavat poliittiset puolueet ja puoluekoalitiot: Ealam People’s Democratic Party (EPDP) (2), All Ceylon Tamil Congress (ACTC) (2), Tamil Peoples Liberation Tigers (Thamil Makkal Viduthalai Pulikal, TMVP) (1), Sri Lanka Freedom Party (SLFP) (1), Muslim National Alliance (MNA) (1), Tamil People’s National Alliance (TPNA, Thamil Makkal Thesiya Kuttani) (1), All Ceylon Makkal Congress (ACMC) (1), National Congress (NC) (1), Sri Lanka Muslim Congress (SLMC) (1), United National Party (UNP) (1), Our Power of People Party (OPPP) (1).[[30]](#footnote-30)

Vuoden 2022 poliittisen kriisin aikana oppositiossa toimivien edustajien määrä on kasvanut parlamentissa, kun useat ryhmät ja parlamentaarikot ovat jättäneet Rajapaksojen johtaman SLPFA:n, joka on menettänyt enemmistöhallituksen aseman.[[31]](#footnote-31) Toukokuussa 2022 41 SLFP:n (Sri Lanka Freedom Party) edustajaa jätti SLPFA-koalition,[[32]](#footnote-32) ja vuoden mittaan myös SLPP:sta on eronnut kansanedustajia ja siirtynyt toimimaan parlamentissa sitoutumattomina poliitikkoina.[[33]](#footnote-33) Srilankalainen Daily News -uutislehti kertoi syyskuussa 2022, että 13 SLPP:sta lähtenyttä kansanedustajaa olivat perustaneet uuden NJS (Nidahasa Janatha Sabhawa) -puolueen. Artikkelin mukaan myös muita poliittisia puolueita ja koalitioita oli perustettu syksyllä 2022.[[34]](#footnote-34) Paikalliset lähteet uutisoivat tammikuussa 2023 uuden poliittisen liittouman, ”Nidahas Janatha Sandhanaya” (Freedom People’s Alliance), perustamisesta. Liittoumaan kuuluu SLFP-puolue sekä SLPP:n jättäneitä sitoutumattomia kansanedustajia ja muita pienempiä oppositioryhmiä.[[35]](#footnote-35)

Muutamat oppositiopuolueiden jäsenet ovat vuonna 2022 ottaneet vastaan ministerin tehtäviä SLPFA:n hallituksessa puoluelinjastaan huolimatta, ja paikallisten uutislähteiden mukaan oppositiopuolueet SLFP ja SJB ovat tämän perusteella lakkauttaneet puoluelinjan vastaisesti toimivien poliitikkojen jäsenyyksiä.[[36]](#footnote-36)

News 1st uutisoi lokakuussa 2022, että Sri Lankan poliittiset oppositiopuolueet olivat tavanneet 20.10.2022 liittyen hallituksen silloiseen päätökseen lykätä tulevia vuoden 2023 paikallisvaaleja. Artikkelissa mainitaan, että seuraavat kokoukseen osallistuneet oppositiopuolueet olivat allekirjoittaneet yhteisen vetoomuksen hallituksen päätöstä vastaan: The Samagi Jana Balawegaya (SJB), Sri Lanka Freedom Party (SLFP), National Freedom Front, Democratic Left Front, 43rd Brigade, Tamil National Alliance (TNA), Pivithuru Hela Urumaya, Sri Lanka People's Party, Lanka Sama Samaja Party, Sri Lanka Communist Party, All Ceylon Muslim Congress, Nawa Lanka Freedom Party, the Democratic People's Front, the Vijayadharani Janata Sabha, the Frontline Socialist Party ja Uttara Sabha. Osa mainituista on SLPFA:n vuoden 2022 aikana jättäneitä puolueita. Artikkelissa mainitaan, että Janata Vimukthi Peramuna (JVP) -puolueen johtama National People’s Power (NPP) -koalitio ei allekirjoittanut vetoomusta.[[37]](#footnote-37)

Uutislähteet kertoivat alkuvuodesta 2023, että paikallisvaalit on määrä järjestää Sri Lankassa maaliskuussa 2023.[[38]](#footnote-38)

Sri Lankan vaalilautakunnan virallisen rekisterin mukaan maassa oli 15.1.2023 yhteensä 86 poliittista puoluetta.[[39]](#footnote-39) Daily FT uutisoi joulukuussa 2022, että Sri Lankan vaalikomissio oli hyväksynyt puoluerekisteriin seitsemän uutta puoluetta.[[40]](#footnote-40)

## Mikä on The Tamil National Alliance (TNA) -puoluekoalitio? Mitä muita valtiollisella tasolla toimivia ja laillisia tamilipuolueita Sri Lankassa on? Onko niiden edustajiin tai jäseniin kohdistettu viime vuosina oikeudenloukkauksia?

Tamil National Alliance (TNA)

TNA on eri tamilipuolueiden muodostama, maan tamilivähemmistön intressejä edustava poliittinen koalitio. Koalition suurin puolue on vuonna 1949 perustettu Illankai Tamil Arasu Kachchi (ITAK), jonka lisäksi siihen kuuluu tällä hetkellä kolme muuta puoluetta: Eelam People’s Revolutionary Liberation Front (EPRLF), Tamil Eelam Liberation Organisation (TELO) ja People’s Liberation Organisation of Tamil Eelam (PLOTE).[[41]](#footnote-41) TNA ajaa poliittista ratkaisua tamilien ja Sri Lankan hallituksen väleihin ja tukee federalistista valtiomallia. Se on toistuvasti pyrkinyt sanoutumaan irti separatistisista pyrkimyksistä, joista poliittiset vastustajat ovat sitä syyttäneet.[[42]](#footnote-42)

Australian ulkoministeriön (DFAT) mukaan tamilien poliittiset puolueet ovat Sri Lankassa aktiivisia, ja suurin tamilipuolueiden poliittinen koalitio operoi TNA:n alla.[[43]](#footnote-43) Ison-Britannian maahanmuuttoviranomaisten (UKHO) vuonna 2019 tekemällä tiedonhankintamatkalla haastatellun ihmisoikeusaktivistin mukaan TNA on jonkin verran menettänyt suosiotaan tamilien keskuudessa viime vuosina, mutta se on säilynyt pohjoisessa ja itäisessä Sri Lankassa tärkeimpänä tamilien poliittisena liittoumana.[[44]](#footnote-44)

Bertelsmann Stiftungin mukaan TNA on ollut pohjoisessa Sri Lankassa tamilien poliittisella kentällä kantava voima viimeiset 15 vuotta, vaikka siihen kuuluneet tamilipuolueet ovat jonkin verran vaihdelleet eri vaalien aikoina. Lähteen mukaan TNA:n epäonnistuminen sen keskeisessä vaalilupauksessa uudistaa Sri Lankan perustuslakia vuosina 2015–2018 näkyi puolueen heikentyneenä kannatuksena vuoden 2020 parlamenttivaaleissa.[[45]](#footnote-45)

Keväällä 2022 maan poliittisen kriisin edetessä TNA vaati osana oppositiota aktiivisesti Rajapaksojen eroa.[[46]](#footnote-46) Paikallisten medialähteiden perusteella TNA:n ja muiden tamilipuolueiden jäsenet ovat osallistuneet myös maan tamilialueilla järjestettyihin hallituksenvastaisiin ja tamilivähemmistön sortoa vastustaviin mielenosoituksiin.[[47]](#footnote-47)

Tamil Guardian on vuonna 2022 myös uutisoinut TNA-puoluekoalition sisäisistä poliittisista ristiriidoista.[[48]](#footnote-48)

Muut tamilipuolueet

Bertelsmann Stiftungin mukaan maan pohjoisosien tamilialueilla poliittista kenttää leimaa fragmentoituminen.[[49]](#footnote-49) TNA:n lisäksi valtiollisella tasolla maan parlamentissa toimii useita eri tamilipuolueita eri poliittisten koalitioiden jäseninä. Maan suurimmassa oppositiokoalitiopuolue SJB:ssä on jäsenenä vuonna 2015 perustettu tamilipuolueista koostuva Tamil Progressive Alliance (TPA)-liittouma, johon kuuluvat Democratic People's Front (DPF), National Union of Workers (NUW) ja the Up-Country People's Front (UCPF).[[50]](#footnote-50)

Maan vanhin tamilipuolue, vuoden 2020 parlamenttivaaleissa 2 paikkaa saanut All Ceylon Tamil Congress (ACTC) toimii osana vuonna 2010 TNA:sta irtautunutta Tamil National People's Front (TNPF) -koalitiota, johon kuuluu myös joitain entisiä TNA-puolueen parlamentaarikkoja.[[51]](#footnote-51)

Parlamentaarista edustusta yhden edustajanpaikan verran on niin ikään TNA:sta irtaantuneella TPNA:lla (Tamil People’s National Alliance), johon kuuluvat Tamil People’s Alliance (Thamizh Makkal Kootani, TMK), Eelam People’s Revolutionary Liberation Front (EPRLF), Eelam Tamil Self Rule Party (Eazhavar Suyatchi Kazhagam, ESK) ja Tamil National Party (Thamizh Thesiya Katchi, TTK).[[52]](#footnote-52)

Kaksi tamilipuoluetta ja entistä puolisotilaallista ryhmää, Tamil Peoples Liberation Tigers (Tamil Makkal Viduthalai Pulikal, TMVP) sekä Eelam People’s Democratic Party (EPDP)), ovat toimineet osana Rajapaksojen johtamaa SLPFA -puoluekoalitiota.[[53]](#footnote-53) Rajapaksojen liittolaisena profiloitunut Eelam People’s Democratic Party (EPDP) on osa vuonna 2016 perustettua Democratic Tamil National Front (DTNF) -koalitiota, johon kuuluvat myös Democratic People’s Congress (DPC), Tamil United Liberation Front (TULF) ja joukko muita pienempiä tamilipuolueita.[[54]](#footnote-54)

Yllä mainittujen lisäksi Sri Lankassa on rekisteröity monia muita tamilivähemmistön intressejä ajavia poliittisia puolueita, joilla ei tällä hetkellä ole parlamentaarista edustusta. Päivitetty lista kaikista maassa rekisteröidyistä poliittisista puolueista löytyy Sri Lankan vaalilautakunnan verkkosivuilta (singaleesin kielellä).[[55]](#footnote-55)

Monet Sri Lankan poliittisista puolueista on muodostettu etnisten linjojen mukaan, mikä näkyy tyypillisesti myös puolueiden nimissä. Osa tamilipuolueista on entisiä aseellisia ryhmiä, jotka ovat siirtyneet ajamaan maan tamiliväestön tavoitteita poliittisin keinoin.[[56]](#footnote-56)

Wickremesinghen ja tamilipuolueiden väliset neuvottelut

Tamil Guardian uutisoi joulukuussa 2022, että maan parlamentissa eri tamilipuolueet olivat ottaneet vaihtelevan kannan Wickremesinghen hallituksen budjettiesitykseen. TNA:n edustajat pidättäytyivät äänestämästä, vaikka olivatkin aiemmin kritisoineet budjettiesitystä. TNA ei johtajansa Mathiaparanan Abraham Sumanthiranin mukaan äänestänyt esitystä vastaan, koska Wickremesinghe oli osoittanut yhteistyöhalukkuutta tamilien kansallisen kysymyksen ratkaisemiseksi kutsumalla tamilipuolueet koolle yhteisiin neuvotteluihin. Myös TPNA:n (Tamil People's National Alliance) edustaja pidättäytyi äänestämästä. TNPF (Tamil National People’s Front)- ja TPA (Tamil Progressive Alliance) -koalitiot olivat vastustaneet esitystä lukuun ottamatta yhtä edustajaa.[[57]](#footnote-57)

Wickremesinghe on pyrkinyt julkisuudessa painottamaan srilankalaisten yhdistymistä yhteisen tavoitteen eteen, ratkaisun hakemista maan etnisiin ongelmakohtiin sekä etnisten ryhmien välisen epäluottamuksen voittamista[[58]](#footnote-58), mutta tamilipuolueet ovat skeptisiä Wickremesinghen hallituksen etnisten kysymysten ratkaisuhalukkuudelle hallituksen koostuessa edelleen pääasiassa Rajapaksa-lojalisteista. Monet tamilipoliitikot uskovat Wickremesinghen tavoittelevan aitojen ratkaisupyrkimysten sijaan lähinnä tukea tamilipuolueilta sekä hyväksyntää kansainväliseltä yhteisöltä[[59]](#footnote-59).

Tamilien skeptisyyteen Wickremesingheä kohtaan vaikuttaa myös se, että vuosina 2015–2019 silloisen presidentti Sirisenan ja pääministeri Wickremesinghen johtama hallitus lupasi tuoda maahan uuden perustuslain, jossa tamilien kansalliset tavoitteet olisi huomioitu, mutta ei saattanut tavoitetta päätökseen. Tämä oli raskas isku silloista hallitusta tukeneille tamilipuolueille.[[60]](#footnote-60) Myös Sri Lankan hallituksen haluttomuus tunnustaa ja rankaista sisällissodan ajan rikoksia ja ihmisoikeusrikkomuksia on ollut merkittävänä esteenä kansalliselle sovinnolle maassa.[[61]](#footnote-61) Esimerkiksi TNA on toistuvasti vaatinut itsenäisen kansainvälisen tutkinnan järjestämistä sisällissodan sotarikoksista.[[62]](#footnote-62)

Luottamuksen puutteesta sekä eri tamilipuolueiden polarisoituneista tavoitteista huolimatta TNA ja muut oppositiossa toimivat tamilikoalitiot ovat osallistuneet Wickremesinghen järjestämiin kansallista sovintoa käsitteleviin keskusteluihin joulukuussa 2022.[[63]](#footnote-63)

TNA:n johtaja Sumanthiranin mukaan Wickremesinghe oli joulukuussa 2022 TNA:n kanssa käydyissä neuvotteluissa lupautunut vapauttamaan joitakin poliittisia vankeja sekä palauttamaan tamilialueilla Sri Lankan turvallisuusjoukkojen anastamia maa-alueita.[[64]](#footnote-64) Sumanthiran kommentoi median haastattelussa neuvottelujen sujuneen rakentavissa merkeissä, mutta pidättäytyi pitämästä neuvotteluja tuloksellisina ennen sovittujen asioiden toimeenpanoa käytännössä.[[65]](#footnote-65)

Oikeudenloukkaukset

Eri lähteiden mukaan hallitusta kritisoineisiin ja hallitukselle arkaluontoisia aiheita esiin nostaneisiin tamilipoliitikkoihin on viime vuosina kohdistunut Sri Lankassa viranomaisten toteuttamaa häirintää ja pidätyksiä.[[66]](#footnote-66)

USDOS raportoi vuonna 2020, että turvallisuusjoukot ja poliisi olivat yrittäneet tehdä kotietsinnän TNA -parlamentaarikon S. Shritharanin asuntoon sen jälkeen, kun hän oli kritisoinut Gotabaya Rajapaksan päätöstä nimittää tamileja vastaan tehdyistä sotarikoksista syytetty Shavendra Silva Sri Lankan armeijan komentajaksi. Aiemmin samana vuonna armeija ja poliisi oli tehnyt kotietsinnän Shritharanin asuntoon sillä aikaa, kun hän oli osallistunut sisällissodan uhrien muistotilaisuuteen.[[67]](#footnote-67) Paikallismedia uutisoi vuonna 2020 TPNA:n (Tamil People’s National Alliance) poliitikkoon M.K. Shivajilingamiin kohdistuneista toistuneista pidätyksistä sisällissodan muistotilaisuuksiin osallistumisen perusteella.[[68]](#footnote-68)

Srilankalaiset tamilipoliitikot ja tamiliyhteisön johtajat raportoivat maaliskuussa 2022 avoimessa kirjeessä Iso-Britannian Etelä-Aasian asioista vastaavalle ministerille (Minister of State for South and Central Asia, North Africa, United Nations and the Commonwealth) useita esimerkkitapauksia tamilitaustaisiin parlamentaarikoihin kohdistuneesta häirinnästä ja pidätyksistä näiden poliittisen toiminnan perusteella. Kirjeessä raportoitiin seuraavat eri kansallisten ja kansainvälisten medioiden raportoimat tapaukset:

* *In December 2021 the Secretary of former Tamil National Alliance (TNA) MP Sivasakthi Anandan was questioned by TID over a protest held by Tamil families of the disappeared.*
* *In September 2021 MP Selvarajah Kajendran was arrested for remembering Thileepan who died campaigning for Tamils.*
* *In May 2021 the Counter Terrorism Investigation Division visited the house of Batticaloa District Civil Society Forum's president S. Sivayoganathan & interrogated him for over an hour about his involvement in organising P2P protest march in February.*
* *In April 2021, the Jaffna Mayor was arrested and accused of prompting LTTE ideology.*
* *In February 2021, MP Shanakiyan Rasamanickam was interrogated by six Police officials on the P2P protest (held from Pottuvil to Polikandy).*
* *In July 2020, the former Chief Minister, Justice C V Wigneswaren MP (83 years of age) has been called for questioning by the CID. His statement has been obtained and is due to be sent to the Attorney General for action. (One of the signatories to the document)*.[[69]](#footnote-69)

Käytettävissä olevista lähteistä ei löytynyt tietoa vuonna 2022 tamilipoliitikkoihin kohdistuneista pidätyksistä.

Tamil Guardian uutisoi lokakuussa 2022, että TNA:n johtaja Sumanthiranin mukaan tiedusteluviranomaiset olivat seuranneet häntä ja toista TNA-poliitikkoa pääkaupunki Colombossa järjestetyn tapaamisen jälkeen.[[70]](#footnote-70)

Maatietopalvelun 1.4.2022 julkaistussa kyselyvastauksessa ”Sri Lanka / LTTE-yhteydet, tamiliorganisaatioiden toiminta ulkomailla, mielenosoitukset” on käsitelty laajemmin Sri Lankan viranomaisten korostetun epäluuloista suhtautumista tamiliryhmien väitettyihin separatistisiin tavoitteisiin sekä tamiliseparatismin uudelleenorganisoitumiseen ja poliittisesti aktiivisiin tamileihin kohdistuneita mielivaltaisia pidätyksiä PTA-lain perusteella. Singaleesinationalistiset poliittiset ryhmät pyrkivät usein voimistamaan propagandassaan tamiliseparatismin muodostamaa uhkaa, ja tamilipuolueiden tavoittelema federalismi voi kääntyä vallassa olevien singlaleesipoliitikkojen propagandassa usein syytöksiin separatistisista pyrkimyksistä.

Myös TNA on joutunut aikaisemmin oikeudessa vastaamaan syytteisiin väitetystä separatismista.[[71]](#footnote-71)

## Lähteet

Adaderana 11.1.2023. *10 parties to unite to form new political alliance*. <http://adaderana.lk/news.php?nid=87504> (käyty 16.1.2023).

Amnesty International 10.12.2022. *Op-ed: A flicker of hope for human rights in South Asia*. <https://www.amnesty.org/en/latest/news/2022/12/op-ed-a-flicker-of-hope-for-human-rights-in-south-asia/> (käyty 12.1.2023).

AP News 23.12.2019. *Opposition lawmakers protest arrest of ex-Cabinet minister*. <https://apnews.com/article/54d3ed9e647e1b75bf1406b1584cafbf> (käyty 12.1.2023).

ARC (Asylum Research Centre) 6/2020. *Sri Lanka: Country Report*. Saatavilla: <https://www.ecoi.net/en/file/local/2033016/FINAL_ARC_COI_report_on_Sri_Lanka_July_2020PDF.pdf> (käyty 12.1.2023).

AsiaNews 5.1.2023. *Sri Lanka prepares for local elections despite economic crisis*. <https://www.asianews.it/news-en/Sri-Lanka-prepares-for-local-elections-despite-economic-crisis-57459.html> (käyty 16.1.2023).

BBC

20.7.2022. *Sri Lanka: Ranil Wickremesinghe elected president by MPs*. <https://www.bbc.com/news/world-asia-62202901> (käyty 12.1.2023).

5.4.2022. *Sri Lanka MPs leave Gotabaya Rajapaksa-led coalition*. <https://www.bbc.com/news/world-asia-60978795> (käyty 12.1.2023).

Bertelsmann Stiftung 29.4.2022. *BTI (Bertelsmann Stiftung’s Transformation Index):* *Sri Lanka 2022 Country Report*. <https://bti-project.org/fileadmin/api/content/en/downloads/reports/country_report_2022_LKA.pdf> (käyty 12.1.2023).

Ceylon Today 12.1.2023. *Nidahas Janatha Sandhanaya launched*. <https://ceylontoday.lk/2023/01/12/nidahas-janatha-sandhanaya-launched/> (käyty 16.1.2023).

Colombo Page 7.2.2021. *Protest march by Tamil political parties and civil society against suppression of minorities in Sri Lanka concludes*. <http://www.colombopage.com/archive_21A/Feb07_1612718633CH.php> (käyty 17.1.2023).

Colombo Telegraph / Vigneswaran, C.V. 20.12.2022. *All Party Conference, Division Among Tamil Politicians & The Ethnic Question*. <https://www.colombotelegraph.com/index.php/all-party-conference-division-among-tamil-politicians-the-ethnic-question/> (käyty 17.1.2023).

CPA (Centre for Policy Alternatives) 7/2021. *Sri Lanka’s Vistas of Prosperity and Splendour: A Critique of Promises Made and Present Trends*. <https://www.cpalanka.org/wp-content/uploads/2021/07/Sri-Lankas-Vistas-of-Prosperity-and-Splendour-A-Critique-of-Promises-Made-and-Present-Trends.pdf> (käyty 16.1.2023).

Daily FT

3.12.2022. *Seven new political parties enter Sri Lankan politics*. <https://www.ft.lk/news/Seven-new-political-parties-enter-Sri-Lankan-politics/56-742656> (käyty 18.1.2023).

30.11.2022. *Federalism is not separatism: Landmark ruling by Supreme Court*. <https://www.ft.lk/columns/Federalism-is-not-separatism-Landmark-ruling-by-Supreme-Court/4-742526> (käyty 16.1.2023).

24.9.2022. *SLFP removes 6 MPs from party positions*. <https://www.ft.lk/news/SLFP-removes-6-MPs-from-party-positions/56-740209> (käyty 16.1.2023).

10.2.2020. *New alliance for North*. <https://www.ft.lk/news/New-alliance-for-North/56-695397> (käyty 17.1.2023).

5.5.2016. *10 Tamil parties to form new front*. <https://www.ft.lk/article/539992/10-Tamil-parties-to-form-new-front> (käyty 17.1.2023).

Daily Mirror 22.9.2021. *“TPA won’t rule out working with others if SJB fails” – MP Mano Ganesan*. <https://www.dailymirror.lk/opinion/TPA-wont-rule-out-working-with-others-if-SJB-fails-MP-Mano-Ganesan/172-220839> (käyty 17.1.2023).

Daily News

8.9.2022. *New political alliances challenge old order*. <https://www.dailynews.lk/2022/09/08/features/286761/new-political-alliances-challenge-old-order> (käyty 16.1.2023).

15.9.2020. *Shivajilingam arrested again*. <https://www.dailynews.lk/2020/09/15/local/228796/shivajilingam-arrested-again> (käyty 17.1.2023).

11.1.2019. *TNA Wants Int’l Probe For War Crimes*. <https://www.dailynews.lk/2019/01/11/political/173978/tna-wants-int%E2%80%99l-probe-war-crimes> (käyty 16.1.2023).

DFAT (Australia: Department of Foreign Affairs and Trade) 23.12.2021. *DFAT Country Information Report: Sri Lanka*. <https://www.dfat.gov.au/sites/default/files/country-information-report-sri-lanka.pdf> (käyty 12.1.2023).

The Diplomat

7.11.2022. *Protests Against Sri Lankan President a Flop Show*. <https://thediplomat.com/2022/11/protests-against-sri-lankan-president-a-flop-show/> (käyty 19.1.2023).

25.7.2022. *Rocky Road Ahead for Ranil Wickremesinghe*. <https://thediplomat.com/2022/07/rocky-road-ahead-for-ranil-wickremesinghe/> (käyty 12.1.2023).

12.4.2022. *Sri Lanka’s Leaderless Protests*. <https://thediplomat.com/2022/04/sri-lankas-leaderless-protests/> (käyty 12.1.2023).

EconomyNext

22.12.2022. *Sri Lanka president, TNA meet on reconciliation; political prisoners, lands discussed*. <https://economynext.com/sri-lanka-president-tna-meet-on-reconciliation-political-prisoners-lands-discussed-107336/> (käyty 17.1.2023).

28.11.2022. *Sri Lanka opposition leader vows to bring millions to the streets*. <https://economynext.com/sri-lanka-opposition-leader-vows-to-bring-millions-to-the-streets-104425/> (käyty 12.1.2023).

6.7.2022. *Sri Lanka opposition politicians Hirunika Premachandra, Rehan Jayawickreme arrested at protest*. <https://economynext.com/sri-lanka-opposition-politicians-hirunika-premachandra-rehan-jayawickreme-arrested-at-protest-97023/> (käyty 12.1.2023).

EIU (Economist Intelligence Unit) 12.7.2022. *Sri Lanka: Political stability*. <https://country.eiu.com/article.aspx?articleid=1362310719&Country=Sri+Lanka&topic=Summary&subtopic=Political+forces+at+a+glance&subsubtopic=Political+stability> (käyty 16.1.2023).

Freedom House 24.2.2022. *Freedom in the World 2022 - Sri Lanka*. <https://freedomhouse.org/country/sri-lanka/freedom-world/2022> (käyty 12.1.2023).

The Hindu

8.11.2022. *Sri Lanka’s Tamil parties skeptical of Ranil’s outreach*. <https://www.thehindu.com/news/international/sri-lankas-tamil-parties-skeptical-of-ranils-outreach/article66148817.ece> (käyty 16.1.2023).

8.9.2022. *Ranil expands govt. with 37 new State Ministers, draws backlash*. <https://www.thehindu.com/news/international/crisis-hit-sri-lanka-swears-in-37-junior-ministers-including-ousted-president-rajapaksas-nephew/article65865636.ece> (käyty 12.1.2023).

HRW (Human Rights Watch) 18.11.2022. *Sri Lanka Should Free Detained Students*. <https://www.hrw.org/news/2022/11/18/sri-lanka-should-free-detained-students> (käyty 12.1.2023).

IRB (Immigration and Refugee Board of Canada) 29.4.2022. *Sri Lanka: Political situation and Rajapaksa regime, including trends in political culture; situation of political opponents, including the All Ceylon Makkal Congress (ACMC), the People's Liberation Front (Janatha Vimukthi Peramuna, JVP), the Samagi Jana Balawegaya (SJB), Sri Lanka Freedom Party (SLFP), and the United National Party (UNP), and their treatment by the authorities and society; state protection (August 2019–May 2022).* <https://irb-cisr.gc.ca/en/country-information/rir/Pages/index.aspx?doc=458600&pls=1> (käyty 18.1.2023).

The Island 3.4.2022. *The betrayal of the young*. <https://island.lk/the-betrayal-of-the-young/> (käyty 12.1.2023).

Al Jazeera

18.1.2023. *Rights groups ask Sri Lanka to free student arrested for protests*. <https://www.aljazeera.com/news/2023/1/18/rights-groups-ask-sri-lanka-to-free-student-arrested-for-protests> (käyty 18.1.2023).

5.4.2022. *Sri Lanka ruling alliance loses majority ahead of parliament meet*. <https://www.aljazeera.com/news/2022/4/5/sri-lanka-parliament-to-meet-amid-worsening> (käyty 16.1.2023).

24.9.2021. *Sri Lanka arrests Tamil MP for commemorating separatist rebel*. <https://www.aljazeera.com/news/2021/9/24/sri-lanka-arrests-tamil-mp-separatist-rebel> (käyty 18.1.2023).

Los Angeles Times 29.4.2022. *Sri Lanka president agrees to remove his brother as prime minister, lawmaker says*. <https://www.latimes.com/world-nation/story/2022-04-29/lawmaker-sri-lanka-president-agrees-to-remove-brother-as-pm> (käyty 12.1.2023).

Maatietopalvelu 8.12.2022. *Sri Lanka / Poliittinen, taloudellinen ja humanitaarinen tilanne, vuoden 2022 mielenosoitukset, mielenosoittajiin kohdistuva viranomaismielenkiinto*. Saatavilla: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/31689ac4-1bb2-427a-aa9f-fa6a08ced2b0> (käyty 12.1.2023).

News 1st

21.10.2022. *Opposition Parties sign MoU against delaying LG polls*. <https://www.newsfirst.lk/2022/10/21/opposition-parties-sign-mou-against-delaying-lg-polls/> (käyty 16.1.2023).

31.8.2022. *SLPP Chairman G. L. Peiris & several SLPP MPs become independent*. <https://www.newsfirst.lk/2022/08/31/slpp-chairman-g-l-peiris-several-slpp-mps-become-independent/> (käyty 16.1.2023).

News Cutter 20.5.2022. *Party memberships of Harin and Manusha suspended – SJB*. <https://www.newscutter.lk/breaking-news/party-memberships-of-harin-and-manusha-suspended-sjb-20052022-36762/> (käyty 16.1.2023).

Nikkei Asia / Salman Rafi Sheikh 16.10.2022. *Sri Lanka will not resolve its political crisis without elections*. <https://asia.nikkei.com/Opinion/Sri-Lanka-will-not-resolve-its-political-crisis-without-elections> (käyty 12.1.2023).

OHCHR (Office of the High Commissioner for Human Rights) 8.8.2022. *Sri Lanka: UN human rights experts condemn repeated use of emergency measures to crackdown on protests*. <https://www.ohchr.org/en/press-releases/2022/08/sri-lanka-un-human-rights-experts-condemn-repeated-use-emergency-measures> (käyty 12.1.2023).

Outlook India

13.12.2022. *Sri Lankan Tamil Parties To Meet President Ranil Wickremesinghe To Settle Outstanding Issues*. <https://www.outlookindia.com/international/sri-lankan-tamil-parties-to-meet-president-ranil-wickremesinghe-to-settle-outstanding-issues-news-244481> (käyty 17.1.2023).

9.5.2022. *Sri Lanka Crisis: Ruling Party MP, His Bodyguard Killed In Clashes With Protesters*. <https://www.outlookindia.com/international/sri-lanka-crisis-ruling-party-mp-his-bodyguard-killed-in-clashes-with-protesters-news-195798> (käyty 18.1.2023).

Reuters

11.5.2022. *The meeting, then the mob. A 'turning point' in Sri Lankan crisis*. <https://www.reuters.com/world/asia-pacific/meeting-then-mob-turning-point-sri-lankan-crisis-2022-05-11/> (käyty 18.1.2023).

22.9.2013. *Sri Lanka's Tamil party sweeps polls, seeks trust from government*. <https://www.reuters.com/article/us-srilanka-election/sri-lankas-tamil-party-sweeps-polls-seeks-trust-from-government-idUSBRE98K01U20130922> (käyty 16.1.2023).

Republic World 5.4.2022. *Sri Lanka: President Rajapaksa's Party Loses Majority In Parl After 42 MPs Quit Alliance*. <https://www.republicworld.com/world-news/rest-of-the-world-news/sri-lanka-president-rajapaksas-party-loses-majority-in-parl-after-42-mps-quit-alliance-articleshow.html> (käyty 12.1.2023).

SEM (Switzerland: Staatssekretariat für Migration) 29.7.2021. *Focus Sri Lanka – Lagefortschreibung*. <https://www.sem.admin.ch/dam/sem/de/data/internationales/herkunftslaender/asien-nahost/lka/LKA-lagefortschreibung-2021-d.pdf.download.pdf/LKA-lagefortschreibung-2021-d.pdf> (käyty 12.1.2023).

Sri Lanka: Election Commission of Sri Lanka 16.1.2023. *Recognized Political Parties*. <https://elections.gov.lk/en/political_party/political_party_list_E.html> (käyty 17.1.2023).

The Straits Times 5.1.2020. *Sri Lanka opposition MP cries foul over gun arrest*. <https://www.straitstimes.com/asia/south-asia/sri-lanka-opposition-mp-cries-foul-over-gun-arrest> (käyty 12.1.2023).

Sunday Times 21.11.2021. *Opposition SJB defies ban and holds protest march amid blockade by nervous Govt*. <https://www.sundaytimes.lk/211121/columns/opposition-sjb-defies-ban-and-holds-protest-march-amid-blockade-by-nervous-govt-462689.html> (käyty 19.1.2023).

Tamil Guardian

23.12.2022. *An agreement to release land and Tamil political prisoners - MA Sumanthiran*. <https://www.tamilguardian.com/content/agreement-release-land-and-tamil-political-prisoners-ma-sumanthiran> (käyty 17.1.2023).

11.12.2022. *Tamil parties split on Wickremesinghe’s budget*. <https://www.tamilguardian.com/content/tamil-parties-split-wickremesinghe-s-budget> (käyty 17.1.2023).

7.10.2022. *‘A threat to our lives’*. <https://www.tamilguardian.com/content/threat-our-lives> (käyty 17.1.2023).

16.8.2022. *‘There are two black sheep in the TNA’ – TELO leader Selvam Adaikalanathan*. <https://www.tamilguardian.com/content/there-are-two-black-sheep-tna-telo-leader-selvam-adaikalanathan> (käyty 17.1.2023).

4.4.2022. *‘Go Home Gota’ – Protests in Batticaloa call for resignation of Sri Lankan president*. <https://www.tamilguardian.com/content/go-home-gota-protests-batticaloa-call-resignation-sri-lankan-president> (käyty 12.1.2023).

3/2022. *Update On Ongoing Unlawful Arrests, Arbitrary Detentions, Disappearances And Torture In Sri Lanka*. <https://www.tamilguardian.com/sites/default/files/Image/pictures/2022/Additional%20Joint%20Letter%20to%20Lord%20Ahmad%20by%20Tamil%20MPs%20%26%20Leaders%20(3%20Signatories)%20-%20March%202022%20(3).pdf> (käyty 18.1.2023).

16.4.2020. *Former Sri Lankan minister alleges political revenge as brother arrested over terror attacks*. <https://www.tamilguardian.com/content/former-sri-lankan-minister-alleges-political-revenge-brother-arrested-over-terror-attacks> (käyty 12.1.2023).

5.7.2020. *Former NPC member M.K. Shivajilingam arrested at his home*. <https://www.tamilguardian.com/content/former-npc-member-mk-shivajilingam-arrested-his-home> (käyty 17.1.2023).

18.2.2016. *TNA party taken to court over charges of ‘separatism’*. <https://www.tamilguardian.com/content/tna-party-taken-court-over-charges-%E2%80%98separatism%E2%80%99> (käyty 18.1.2023).

The Times of India 10.4.2022. *Sri Lanka: TNA to support Opposition in ousting President Rajapaksa*. <https://timesofindia.indiatimes.com/world/south-asia/sri-lanka-tna-to-support-opposition-in-ousting-president-rajapaksa/articleshow/90765041.cms> (käyty 16.1.2023).

UKHO (UK Home Office) 20.1.2020. *Report of a Home Office fact-finding mission to Sri Lanka. Conducted between 28 September and 5 October 2019*. <https://assets.publishing.service.gov.uk/government/uploads/system/uploads/attachment_data/file/859277/Sri_Lanka_FFM_report_2020.pdf> (käyty 16.1.2023).

UN HRC (UN Human Rights Council) 14.12.2018. *Visit to Sri Lanka: Report of the Special Rapporteur on the promotion and protection of human rights and fundamental freedoms while countering terrorism\**. A/HRC/40/52/Add.3. <https://documents-dds-ny.un.org/doc/UNDOC/GEN/G18/365/91/PDF/G1836591.pdf?OpenElement> (käyty 12.1.2023).

USDOS (US Department of State)

12.4.2022. *Sri Lanka 2021 Human Rights Report*. <https://www.state.gov/wp-content/uploads/2022/03/313615_SRI-LANKA-2021-HUMAN-RIGHTS-REPORT.pdf> (käyty 12.1.2023).

3/2020. *Sri Lanka 2019 Human Rights Report*. <https://www.state.gov/wp-content/uploads/2020/03/SRI-LANKA-2019-HUMAN-RIGHTS-REPORT.pdf> (käyty 17.1.2023).

Verité Research 11/2017. *Mapping Sri Lanka’s Political Parties: Actors and Evolutions*. <https://www.veriteresearch.org/wp-content/uploads/2018/06/Mapping_Sri_Lanka_s_Political_Parties_Actors_and_Evolution.pdf> (käyty 16.1.2023).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Bertelsmann Stiftung 29.4.2022, s. 15. [↑](#footnote-ref-1)
2. UN HRC 14.12.2018, s. 4. [↑](#footnote-ref-2)
3. Bertelsmann Stiftung 29.4.2022, s. 35. [↑](#footnote-ref-3)
4. Los Angeles Times 29.4.2022; Republic World 5.4.2022; BBC 5.4.2022. [↑](#footnote-ref-4)
5. The Diplomat 25.7.2022. [↑](#footnote-ref-5)
6. BBC 20.7.2022. [↑](#footnote-ref-6)
7. The Diplomat 25.7.2022. [↑](#footnote-ref-7)
8. Nikkei Asia / Sheikh 16.10.2022. [↑](#footnote-ref-8)
9. Freedom House 24.2.2022. [↑](#footnote-ref-9)
10. DFAT 23.12.2021, s. 24. [↑](#footnote-ref-10)
11. USDOS 12.4.2022, s. 33. [↑](#footnote-ref-11)
12. esim. AP News 23.12.2019: The Straits Times 5.1.2020. [↑](#footnote-ref-12)
13. SEM 29.7.2021, s. 9. [↑](#footnote-ref-13)
14. IRB 29.4.2022. [↑](#footnote-ref-14)
15. IRB 29.4.2022. [↑](#footnote-ref-15)
16. IRB 29.4.2022. [↑](#footnote-ref-16)
17. ARC 6/2020, s. 165; The Straits Times 5.1.2020; Tamil Guardian 3/2022. [↑](#footnote-ref-17)
18. esim. ARC 6/2020, s. 58–60, 163–165; Reuters 11.5.2022; Outlook India 9.5.2022. [↑](#footnote-ref-18)
19. The Diplomat 12.4.2022. [↑](#footnote-ref-19)
20. The Island 3.4.2022. [↑](#footnote-ref-20)
21. esim. Tamil Guardian 4.4.2022; Economy Next 28.11.2022; EconomyNext 6.6.2022; Sunday Times 21.11.2021. [↑](#footnote-ref-21)
22. OHCHR 8.8.2022. [↑](#footnote-ref-22)
23. EconomyNext 6.6.2022. [↑](#footnote-ref-23)
24. HRW 18.11.2022. [↑](#footnote-ref-24)
25. The Hindu 8.9.2022. [↑](#footnote-ref-25)
26. The Diplomat 7.11.2022. [↑](#footnote-ref-26)
27. Maatietopalvelu 8.12.2022. [↑](#footnote-ref-27)
28. Amnesty International 10.12.2022; Al Jazeera 18.1.2023. [↑](#footnote-ref-28)
29. EIU 12.7.2022. [↑](#footnote-ref-29)
30. EIU 12.7.2022. [↑](#footnote-ref-30)
31. Al Jazeera 5.4.2022; EIU 12.7.2022. [↑](#footnote-ref-31)
32. Al Jazeera 5.4.2022. [↑](#footnote-ref-32)
33. News 1st 31.8.2022; Daily News 8.9.2022; Nikkei Asia / Sheikh 16.10.2022. [↑](#footnote-ref-33)
34. Daily News 8.9.2022. [↑](#footnote-ref-34)
35. Adaderana 11.1.2023; Ceylon Today 12.1.2023. [↑](#footnote-ref-35)
36. Daily FT 24.9.2022; News Cutter 20.5.2022. [↑](#footnote-ref-36)
37. News 1st 21.10.2022. [↑](#footnote-ref-37)
38. AsiaNews 5.1.2023. [↑](#footnote-ref-38)
39. Sri Lanka: Election Commission of Sri Lanka 16.1.2023 (singaleesin kielellä). [↑](#footnote-ref-39)
40. Daily FT 3.12.2022. [↑](#footnote-ref-40)
41. Verité Research 11/2017, s. 26. [↑](#footnote-ref-41)
42. Reuters 22.9.2013; UKHO 20.1.2020 / Human Rights Activist, 30 September 2019, s. 37; UKHO 20.1.2020 / Tamil National Alliance (TNA), 1 October 2019, s. 44; Daily FT 30.11.2022. [↑](#footnote-ref-42)
43. DFAT 23.12.2021, s. 18. [↑](#footnote-ref-43)
44. UKHO 20.1.2020 / Human Rights Activist, 30 September 2019, s. 36. [↑](#footnote-ref-44)
45. Bertelsmann Stiftung 29.4.2022, s. 15. [↑](#footnote-ref-45)
46. The Times of India 10.4.2022. [↑](#footnote-ref-46)
47. Colombo Page 7.2.2021; Tamil Guardian 4.4.2022. [↑](#footnote-ref-47)
48. Tamil Guardian 16.8.2022. [↑](#footnote-ref-48)
49. Bertelsmann Stiftung 29.4.2022, s. 15. [↑](#footnote-ref-49)
50. Verité Research 11/2017, s. 30; Daily Mirror 22.9.2021. [↑](#footnote-ref-50)
51. Verité Research 11/2017, s. 28. [↑](#footnote-ref-51)
52. Daily FT 10.2.2020. [↑](#footnote-ref-52)
53. DFAT 23.12.2021, s. 18. [↑](#footnote-ref-53)
54. Daily FT 5.5.2016. [↑](#footnote-ref-54)
55. Sri Lanka: Election Commission of Sri Lanka 16.1.2023. [↑](#footnote-ref-55)
56. Verité Research 11/2017, s. 26. [↑](#footnote-ref-56)
57. Tamil Guardian 11.12.2022. [↑](#footnote-ref-57)
58. Outlook India 13.12.2022. [↑](#footnote-ref-58)
59. The Hindu 18.11.2022. [↑](#footnote-ref-59)
60. Outlook India 13.12.2022; Colombo Telegraph / Vigneswaran 20.12.2022. [↑](#footnote-ref-60)
61. DFAT 23.12.2021, s. 14–15. [↑](#footnote-ref-61)
62. Daily News 11.1.2019. [↑](#footnote-ref-62)
63. Outlook India 13.12.2022; Colombo Telegraph / Vigneswaran 20.12.2022. [↑](#footnote-ref-63)
64. Tamil Guardian 23.12.2022; EconomyNext 22.12.2022. [↑](#footnote-ref-64)
65. EconomyNext 22.12.2022. [↑](#footnote-ref-65)
66. esim. Tamil Guardian 3/2022; Al Jazeera 24.9.2021; SEM 29.7.2021, s. 9; ARC 6/2020, s. 166, 167; USDOS 3/2020, s. 11; Tamil Guardian 5.7.2020; Daily News 15.9.2020. [↑](#footnote-ref-66)
67. USDOS 3/2020, s. 11. [↑](#footnote-ref-67)
68. Tamil Guardian 5.7.2020; Daily News 15.9.2020. [↑](#footnote-ref-68)
69. Tamil Guardian 3/2022. [↑](#footnote-ref-69)
70. Tamil Guardian 7.10.2022. [↑](#footnote-ref-70)
71. Tamil Guardian 18.2.2016; Daily FT 30.11.2022. [↑](#footnote-ref-71)